O 17 de chunio de 1953 Berlín Oriental estió scenario d'una serie de manifestacions en contra de l'aumento d'es quotas de producción; as manifestacions no tardoron en expandir-se a atras ciudatz d'o país y convertir-se tamién en una ubierta cretica a la politica gubernamental d'o gubernant Partito Socialista Unificato. As protestas fuoron sofocatas por as unidatz d'o Exercito Royo que remaniban en territorio alemán, y prevocaron decenas de victimas mortals, encara hue en día a zifra ye obchecto de descusión entre os historiadors.